L-UE hija impenjata favur l-istabbiltà fit-tul tal-Iraq Illum, il-Kunsill Affarijiet Barranin iddiskuta l-Iraq u adotta konklużjonijiet. Il-Kunsill itenni l-appoġġ sod tal-UE għall-unità, is-sovranità u l-integrità territorjali tal-Iraq , u l-importanza tal-fatt li l-Iraq jassumi responsabbiltà għall-proċessi ta' riforma politika u ekonomika interna tal-pajjiż. Huwa jenfasizza l-impenn kontinwu tal-UE għall-preservazzjoni tan-natura multietnika u multireliġjuża tas-soċjetà Iraqija Il-Kunsill jilqa' wkoll il- formazzjoni ta' Gvern Federali , inkluż il-ħatriet ministerjali reċenti. Issa huwa kruċjali li l-atturi u l-istituzzjonijiet politiċi kollha fl-Iraq jaħdmu flimkien biex jindirizzaw il-ħtiġijiet urġenti tal-pajjiż, speċjalment fir-rigward tal-provvista tas- sigurtà, is-servizzi bażiċi u impjiegi sostenibbli għall-Iraqin kollha madwar il-pajjiż. Aqra t-test sħiħ tal-konklużjonijiet tal-Kunsill Ir-relazzjonijiet tal-UE mal-Iraq huma ffokati fuq l-implimentazzjoni tal-Ftehim ta' Sħubija u Kooperazzjoni bejn l-UE u l-Iraq, inkluż il-kooperazzjoni politika msaħħa, u fuq it-tkomplija tal-implimentazzjoni tal-Istrateġija tal-UE għall-Iraq ta' Jannar 2018. Is-sħubija bejn l-UE u l-Iraq ġiet sostnuta b'appoġġ finanzjarju mill-UE li jaqbeż EUR 1.2 biljun mill-2014 s'issa mill-istituzzjonijiet tal-UE biss. L-UE tappoġġa wkoll lill-Iraq permezz tal-missjoni konsultattiva tagħha tal-PSDK (EUAM Iraq) li tnediet fis-16 ta' Ottubru 2017 biex tassisti fl-implimentazzjoni tal-aspetti ċivili tar-riforma tas-settur tas-sigurtà. Il-missjoni tgħin lill-awtoritajiet Iraqin billi tipprovdi pariri strateġiċi dwar il-politika ġenerali tas-sigurtà u r-riforma istituzzjonali, kif ukoll dwar il-ġlieda kontra t-terroriżmu, il-kriminalità organizzata u l-estremiżmu vjolenti. Delegazzjoni tal-UE għall-Iraq Missjoni ta' Konsulenza tal-UE (EUAM) b'appoġġ għar-riforma tas-settur tas-sigurtà fl-Iraq Ara l-paġna tal-laqgħa